stanford-oval/wikipedia huggingface dataset:
Lech

| Lech |
| --- | --- |

Alkulähde:  Vorarlberg, Itävalta
Laskupaikka:  Tonava, Baijeri, Saksa
Maat:  Itävalta, Saksa
Pituus:  264 km
Alkulähteen korkeus:  1865 m
Virtaama:  200 m³/s
Valuma-alue:  4 126 km²

Lech [lɛç] (lat. Licus, Licca) on 264 kilometriä pitkä Tonavan sivujoki. Se alkaa Itävallan Alpeilta Vorarlbergista, Formarinsee-järvestä 1 865 metrin korkeudelta ja virtaa pohjoiskoilliseen. Se ylittää Saksan rajan muodostaen 12 metriä korkean putouksen ja virtaa kapeaan solaan ja sitten Füssenin tasangon (786 metrin korkeudella), Baijerin maakunnan, Füssenin kaupungin ja Forggensee-tulvajärven läpi. Järven jälkeen joki muodostaa kosken ja putouksen, minkä jälkeen se virtaa kauemmas pohjoiseen ohittaen Schongaun ja Augsburgin kaupungit, minkä jälkeen Wertachjoki liittyy siihen ennen kuin se itse valuu Tonavaan juuri Donauwörthin kaupungin eteläpuolella. Lech on purjehduskelvoton vuolautensa ja soraisuutensa vuoksi, mutta erilaisia melontaretkiä joessa järjestetään. Jokeen on myös rakennettu useita vesivoimalaitoksia ja tekojärviä.
Neuschwansteinin linnasta läheltä Füssenia avautuu erityisen kaunis näkymä Lechin laaksoon.
Lechin varrella on tapahtunut useita historiallisia käännekohtia:
Vuonna 278 Rooman keisari Probus kukisti suuren burgundien ja vandaalien hyökkäyksen.
Otto I Suuri kukisti unkarilaiset elokuussa 955 Lechfeldin taistelussa lähellä Augsburgia.
5. huhtikuuta 1632 käydyssä Rainin taistelussa kuningas Kustaa II Aadolf johtama Ruotsin armeija ylitti Lechin ja voitti Johann Tillyn johtamat katoliset. Tilly haavoittui taistelussa ja kuoli 30. huhtikuuta. Taistelussa olivat mukana myös suomalaiset Savon Rykmentin hakkapeliitat.
Kuvia

Lechjoki Steestallin lähimailla.
Aiheesta muualla

Wikimedia Commonsissa on kuvia tai muita tiedostoja aiheesta .
www.hnd.bayern.de – vedenkorkeudet, virtaamat ja muuta tietoutta (saksaksi)
Leo Luthando

Leo Luthando Pakarinen on eteläafrikkalais-suomalainen muusikko.
Hän tuli tunnetuksi vuoden 2018 Idolsissa ja toimi myöhemmin tuomarina All Together Now Suomi -ohjelmassa. Hän levyttää musiikkinsa Universal Musicille ja Rähinä Recordsille yhteistyössä Kaiku Entertainmentin kanssa. Pakarinen oli myös mukana Temptation Island Suomi -ohjelman 11. kaudella.
Leppäkorpi

Leppäkorpi on ainakin seuraavien paikkojen nimi:
Leppäkorpi, kaupunginosa Porissa
Leppäkorpi, kaupunginosa Vantaalla
Leppäkorpi, kylä Nummella Lohjalla
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Leppäkorpi”, voi hakea sivunnimihaulla, laajalla sivunnimihaulla tai tekstihaulla.
Lego Pharaoh’s Quest

| Lego Pharaoh’s Quest |
| --- | --- |
 Lego Pharaoh’s Quest -tuotesarjan logo.
Aihe:  Egypti
Valmistusvuodet:  2011–2012
Settimäärä:  9
Lego Pharaoh’s Quest on Legon vuonna 2011 julkaistu tuotesarja, joka keskittyy arkeologi Jake Rainesin ja hänen kumppaniensa seikkailuun Egyptissä. Heidän tehtävänään on löytää kuusi muinaista aarretta ennen kuin paha faarao Amset-Ra kätyreineen saa ne haltuunsa.
Aiheesta muualla

Pharaoh's Quest -tuotesarja Legon verkkosivuilla (Arkistoitu – Internet Archive)
Laura Rantanen

| Mitalit> Maa:   Suomi.Naisten salibandy.MM-kilpailut  | Mitalit> Maa:   Suomi.Naisten salibandy.MM-kilpailut  | Mitalit> Maa:   Suomi.Naisten salibandy.MM-kilpailut  | Maa:   Suomi> Naisten salibandy. |
| --- | --- | --- | --- |
|  Hopeaa | Uppsala 2021 |  |  |
|  Hopeaa | Singapore 2023 |  |  |
Laura Rantanen (s. 26. huhtikuuta 1992) on suomalainen salibandyn pelaaja, pelipaikaltaan hyökkääjä. Hän on pelannut Suomen naisten maajoukkueessa lokakuun 2023 loppuun mennessä 38 ottelua. Niissä hän on tehnyt yhdeksän maalia ja saanut seitsemän syöttöpistettä. Hän saavutti MM-hopeaa vuosina 2021 ja 2023.
Rantanen on edustanut Naisten Salibandyliigassa Turun Palloseuraa kaudesta 2008–2009 alkaen. Kauden 2023–2024 loppuun mennessä hän on pelannut liigan runkosarjassa 260 ottelua, joissa hänelle on kertynyt 221 maalia ja 169 syöttöpistettä sekä 72 jäähyminuuttia. Pudotuspelejä hänellä on 63, niissä 47 maalia ja 35 syöttöä sekä 14 jäähyminuuttia. Hän on voittanut Suomen-mestaruuden vuosina 2022, 2023 ja 2024. Kevään 2023 neljännessä ja viimeiseksi jääneessä loppuottelussa Classicia vastaan Rantanen teki jatkoajalla TPS:n 6–5-voittomaalin. Kauden 2023–2024 finaalien päätteeksi annetussa haastattelussa hän kertoi lopettavansa huippu-uransa.
Laura Rantasen sisko Noora Rantanen on myös salibandypelaaja. Heidän veljensä Mikko Rantanen pelaa jääkiekkoa NHL:ssä.
Alavuden työväentalo

| Alavuden työväentalo |
| --- | --- |
Sijainti:  Alavus
Valmistumisvuosi:  1. talo: 1904 2. talo: 1927
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Alavuden työväentalo on Alavudella sijaitseva työväentalo.
Historiaa

Alavuden ensimmäinen työväenyhdistys perustettiin 7.2.1904 kokouksen pöytäkirjan mukaan klo 15.30 Wuolteen talossa Alavuden Puutavara Oy:n työväelle sekä ammattilaisille. Jäsenistöön kuului muitakin kyläläisiä. Oman työväentalon rakentaminen päätettiin yhdistyksen johtokunnan kokouksessa aloittaa 29.7.1904. 
Maaliskuun 3. päivänä 1907, ennen Suomen ensimmäisiä eduskuntavaaleja, jotka pidettiin 15-16.3.1907, yhdistys muutti nimekseen Alavuden työväenyhdistys. Yhdistys liittyi 1.7.1907 Suomen Sosialidemokraattiseen puolueeseen. Yhdistys oli silloin muuttanut jo uudeksi nimekseen Alavuden Aseman Työväenyhdistys, koska Alavudella oli muitakin työväenyhdistyksiä. Aseman yhdistys päätti 23.2.1969 muuttaa nimekseen Alavuden Sosialidemokraatit ry, koska seudun muiden yhdistysten toiminta oli hiipunut ja työväentalojen toiminta lopetettu.
Rakennus

Yhdistyksen rakennustoimikunnan toimesta työväentalo valmistui talkoin vuokratontille 19.11.1904, jolloin pidettiin yhdistyksen ensimmäinen kuukausikokous omassa talossa. Alavuden Puutavara Oy:n työväenyhdistyksen uusi talo oli Pohjanmaan maakunnan ensimmäinen varta vasten rakennettu työväentalo. Vuonna 1904 rakennetun talon paikalle valmistui syyskuussa 1927 uusi hyvin toimiva työväentalo, jonka urakoitsijana toimi Elias Aro. Suomen sotien rauhan jälkeen työväentalon lattia uusittiin "ensiluokkaiseksi", niin että se sopi kaikenlaisille harrastuksille. Äänekosken työväenyhdistykseltä ostettiin keväällä 1948 "upeat" teatterituolit, rakennuksen katto korjattiin ja sähköt uusittiin. Vuonna 1952 Oy Swanljungin Tehtaat päätti lahjoittaa vuokratontin yhdistyksen omaksi, mutta päätös toteutui vasta vuonna 1955. Ennen yhdistyksen 80-vuotisjuhlia rakennus päätettiin maalata uudelleen. Kokouksen yhteisäänestyksen 19.6.1984 talo päätettiin maalata ei-punaiseksi, joten työväentalo maalattiin hiekanruskeaksi.
Toimintaa

Lokakuussa 1904 yhdistys suunnitteli soittokunnan perustamista, joten päätettiin selvittää torvien hintaa. Samalla päätettiin järjestää iltamat sekä ottaa ohjelmaan näytelmä Kissaviikolla. Talossa oli tila lukutuvalle, jonne tilattiin joukko sanoma- ja aikakauslehtiä. Tammikuussa 1905 päätettiin pitää pääsiäisenä arpajaiset, joiden voittoja valmistamaan valittiin 48 henkilöä. Mutta maakunnan kuvernööri ei antanutkaan yhdistykselle arpajaislupaa. Arpajaiset siirtyivät Marian päivälle 1906. Kirjasto perustettiin vuonna 1906. Kuoronsa säestykseksi yhdistys osti pianon tohtori Huttuselta 250 markalla. Alavuden aseman työväentalossa toimi Arvo Sepänmaa näytelmätoiminnan ohjaajana. Niinpä vuonna 1917 työväentalossa oli yhteensä 54 näytelmä- ja iltamatapahtumaa.
Tammikuussa 1905 päätettiin perustaa Alavuden Osuuskauppa, jossa vuoden lopussa oli 99 jäsentä. Kauppa muutti nimensä Alavuden Osuusliikkeeksi vuonna 1924, koska SOK (Suomen Osuuskauppakeskus) oli erottanut kaupan jäsenyydestään kansalaissodan jälkeen. Urheiluseura Alavuden Kipinä perustettiin työväentalossa 7.5.1919. Seurassa harjoiteltiin voimistelua, painia, hiihtoa ja yleisurheilua. Syksystä 1939 työväentalo oli varattuna sotilasmajoitukseen Venäjän hyökkäyksen vuoksi. Lisäksi yhdistys oli päättänyt varata talon "mahdolliseen väestönsiirron aikaiseen majoitukseen ja muonitukseen".
Sotien jälkeen Alavuden Sos.-dem. Nuoriso-osasto sekä Alavuden Nuoret Kotkat toimivat työväentalon tiloissa. Työväentalon disko- ja bingotoiminnat vetävät kiinnostuneita mukaan toimintoihin yhä. Alavuden Eläkkeensaajat ry. on kokoontunut työväentalossa ohjelmatapahtumiensa merkeissä edelleen vuodesta 1974. Alavuden työväentaloa käytetään edelleen monenlaisiin juhliin ja toimintoihin.
Lego Prince of Persia

| Lego Prince of Persia |
| --- | --- |
 Lego Prince of Persia -tuotesarjan logo.
Aihe:  Prince of Persia: The Sands of Time
Tuotemerkin omistaja:  Walt Disney Pictures
Valmistusvuodet:  2010
Settimäärä:  6
Lego Prince of Persia on Lego Groupin keväällä 2010 lanseeraama Lego-tuotesarja, joka perustuu Disneyn samana vuonna ilmestyneeseen seikkailuelokuvaan Prince of Persia: The Sands of Time. Tuotesarja on osa Legon ja Disneyn välistä laajempaa monivuotista yhteistyösopimusta, joka solmittiin vuonna 2009.
Lego Groupin mukaan Lego Prince of Persia sai kuluttajien keskuudessa erittäin hyvän vastaanoton. Sarjaan kuuluu viisi vähittäismyynnissä ollutta tavallista pakettia sekä yksi promootiopaketti, joka oli Lego BrickMaster Magazine -lehden tilaajalahja Yhdysvalloissa.
Aiheesta muualla

Lego Prince of Persia Brickset.com-sivustolla
Leppäkosken kartano

Leppäkosken kartano sijaitsee Hämeessä Janakkalassa Leppäkosken kylässä. Kartanon historia alkaa 1500-luvulta, jolloin sen omisti lainlukija Knuutti Antinpoika.
Kartanon päärakennus rakennettiin alun perin yksikerroksisena 1800-luvun alussa. Sen yhteyteen rakennettiin vuosina 1854–1855 symmetriset sivurakennukset ja vuonna 1873 itse päärakennusta jatkettiin kaksikerroksisena. Kartanopihan pohjoispuolella sijaitsevat talousrakennukset. Kartanon puisto on peräisin 1800-luvun alkupuolelta. Kartanon alueella on myös Leppäkosken yli johtava puusilta.
Uno Cygnaeus syntyi Leppäkosken kartanossa 1810. Vuonna 1857 syntyi kartanon sivurakennuksessa Ida Aalberg, jonka isä Antti Ahlberg oli kartanossa renkinä ja myöhemmin ratamestarina Leppäkoskella.
Leppäkorven koulu

| Leppäkorven koulu |
| --- | --- |

Sijainti:  Korpikontiontie 5, 01450 Vantaa
Koordinaatit:  60.3570°N, 25.0838°E
Tyyppi:  suomenkielinen yhtenäiskoulu
Perustettu:  1900-luvun alku; 1904 (Korson ylhäinen kansakoulu, koulurakennus)
Rehtori:  Päivi Hasari,  virka-apulaisrehtori Satu Olava
Luokat:  1–9
Oppilaita:  435 (2019)
Verkkosivut
Leppäkorven koulu on Vantaan Korson suuralueen Metsolan kaupunginosassa sijaitseva noin 850 oppilaan suomenkielinen yhtenäiskoulu (luokka-asteet 1–9).
Koulun historia ulottuu 1900-luvun alkuun. Tuolloin alueella oleva koulu tunnettiin nimellä Korson ylhäinen kansakoulu, ja sille valmistui oma puinen koulurakennus vuonna 1904. Puukoulu on edelleen Vantaan vanhin edelleen käytössä oleva suomenkielinen koulurakennus. Sittemmin koululle on noussut myös uudempi kivinen koulurakennus.
Leppäkorven ja Korson koulut yhdistyivät Leppäkorven yhtenäiskouluksi 1. elokuuta 2021.
Leppäkorven koulu on Vantaan Metsolassa toimiva suomenkielinen alakoulu.
Leppäkorven koulun puukoulu.
Leeroy Thornhill

| Leeroy Thornhill |
| --- | --- |

Henkilötiedot
Syntynyt: 8. lokakuuta 1968 (ikä 56)
Ammatti:  tanssija, laulaja
Muusikko
Laulukielet:  englanti
Tyylilajit:  elektroninen
Soittimet:  kosketinsoitin
Yhtyeet:  The Prodigy
Levy-yhtiöt:  XL Recordings 
  [ Muokkaa Wikidatassa ] [ ohje ]  
Leeroy Thornhill (s. 8. lokakuuta 1968 Lontoo) on brittiläinen elektronisen musiikin artisti ja The Prodigy -yhtyeen entinen jäsen. Hän toimi Prodigyssä pääasiassa live-esiintyjänä ja tanssijana.
Accept the Fact

| Accept the Fact Warmen |
| --- | --- | --- |

Studioalbumin tiedot
 Julkaistu: 6. heinäkuuta 2005
 Tuottaja(t): Janne Wirman
 Tyylilaji: power metal
 Kesto: 39.17
 Levy-yhtiö: Spinefarm
Listasijoitukset
  Suomen virallinen lista: 40.
Warmenin muut julkaisut
| Beyond Abilities 2002 | Accept the Fact 2005 | Japanese Hospitality 2009 |
Accept the Fact on suomalaisen power metal -yhtye Warmenin kolmas studioalbumi. Se julkaistiin heinäkuussa 2005 levymerkillä Spinefarm Records.
Albumi debytoi Suomen virallisen listan sijalla 40.
Kappaleet

Accept the Fact – 3.58
Invisible Power – 4.39
Waters of Lethe – 3.10
Roppongi Rumble – 3.57
They All Blame Me – 5.27
Puppet – 4.31
Lying Delilah – 5.01
Return of Salieri – 4.49
Somebody's Watching Me – 3.45 (säv. Rockwell -cover)
Kokoonpano

Antti Wirman ‎– kitara
Mirka Rantanen ‎– rummut
Sami Virtanen ‎– kitara
Lauri Porra ‎– bassokitara
Janne Wirman ‎– kosketinsoitin, tuottaja, äänittäjä
Kokoonpano > Vierailevat muusikot

Ralph Santolla ‎– soolokitara (kappale 9)
Alexi Laiho ‎– laulu (kappale 9)
Jonna Kosonen‎ – laulu (kappale 5)
Marko Waara ‎– laulu (kappale 3,7)
Timo Kotipelto‎ – laulu (kappale 2)
Kokoonpano > Tuotanto

Mikko Karmila ‎– miksaaja
Mika Jussila‎ ‎– masteroija
Timo Tyynismaa ‎– kansikuva, grafiikka
Anu Jalo ‎– valokuvat
Arvostelut

Soundi:
Imperiumi.net:
Aiheesta muualla

Albumi Accept the Fact Encyclopaedia Metallum -sivustolla (englanniksi)
Accept the Fact discogs.com -sivustolla
Warmen
| --- | --- |
Studioalbumit:   Unknown Soldier  Beyond Abilities  Accept the Fact  Japanese Hospitality  First of the Five Elements  Here For None 
Kokoelma-albumit:   The Evil That Warmen Do 
Singlet:   ”Alone”  ”They All Blame Me”  ”Somebody’s Watching Me”  ”Warmen Are Here for None”  ”Hell on Four Wheels”
Laura Mohr

Laura Mohrin muotokuva, joka on omistettu Ola Hanssonille 1889.
Laura Mohr, kirjailijanimi Laura Marholm ja Leonard Marholm, (1. toukokuuta 1854 Riika, Latvia – 6. lokakuuta 1928) oli baltiansaksalainen esseekirjailija ja novellisti.
Mohr oli sukuperältään osittain tanskalainen. Hän avioitui ruotsalaisen kirjailijan Ola Hanssonin kanssa 1889. He saivat pojan, Olan (8. syyskuuta 1890).
Marholm analysoi teoksissaan naisen sisäisyyttä. Hänen merkittävimmät teoksensa ilmestyivät 1890-luvun puolivälin tienoilla.
Teokset

Johann Reinhold Patkul, Tragödie (Doppeldrama: Gertrud Lindenstern und Patkuls Tod) 1879-1880
Frau Marianne, Drama 1882
Das Buch der Frauen. Zeitpsychologische Porträts, Albert Langen, Paris und Leipzig 1894 (vordatiert auf 1895)
Karla Bühring, Drama 1895
Frau Lilly als Jungfrau, Gattin und Mutter, 1896
Zur Psychologie der Frau, 2 Tle. 1897 und 1903
Der Weg nach Altötting und andere Novellen, 1900
Buch der Toten, 1900
Die Frau in der sozialen Bewegung, 1900
Aiheesta muualla

Susan Brantly: The Life and Writings of Laura Marholm. Basel 1991
Deutsche Nationalbibliothek
Akromegalia

Akromegalia  (suomeksi myös jättikärkisyys) on sairaus, jossa elimistö tuottaa liian paljon somatotropiinia eli kasvuhormonia. Sairaus vaikuttaa eri ikäluokilla eri tavalla, sillä nuoret kasvavat nopeammin ja aikuisilla kämmenet eli kärkijäsenet kasvavat. Sairaus on harvinainen. Sairaus on yleisin keski-iässä. Akromegalian yleisin aiheuttaja on hyvänlaatuinen kasvuhormonia tuottava kasvain. Myös hypotalamuksessa tai aivoissa sijaitseva kasvain saattaa toimia aiheuttajana. Erittäin harvinaisissa tilanteissa akromegalia voi olla myös MEN1-oireyhtymän osa, joka tällöin johtuu yhden geenin mutaatiosta.
Oireet

Akromegaliassa on hitaasti kehittyvät oireet, joita ovat nenän, kämmenten, leuan, otsan ja jalkaterien kasvu, ihon rasvoittuminen ja paksuuntuminen. Nuorilla kasvu kiihtyy, ja kaikilla ulkonäkö muuttuu, tosin erittäin hitaasti. Myös nivelsärky, päänsärky, kuorsaaminen, tavattoman kova hikoilu ja yölliset hengityskatkokset voivat olla taudin oireita. Diabetes saattaa kehittyä joillakin potilailla, ja sairauteen kuuluu myös verenpaineen nousu. Paksusuolikasvaimet voivat myös olla mahdollisia, jos sairaus jää pitkään hoitamatta.
Hoito

Hoito aloitetaan, useimmiten nenän kautta tehtävällä, aivolisäkekasvaimen leikkauksella. Myös kraniotomiateitse eli kallon kautta tehtävä leikkaus on mahdollinen; tosin tämä tehdään vain, jos kasvain on liian suuri nenän kautta leikattavaksi. Kasvainta ei välttämättä saada kokonaan pois, ja tällöin käytetään sädehoitoa ja lääkehoitoa. Lääkehoitona käytetään esimerkiksi oktreotidia.
Tunnettuja sairastajia

Morteza Mehrzad, iranilainen istumalentopalloilija
Väinö Myllyrinne, pisin koskaan elänyt suomalainen ihminen
Richard Kiel, yhdysvaltalainen näyttelijä
Leonid Stadnyk, ukrainalainen entinen eläinlääkäri
Carel Struycken, alankomaalainen näyttelijä
Andre The Giant, entinen showpainija
Antonio "Bigfoot" Silva, vapaaottelija
Lautta-Pojat

Lautta-Pojat elokuussa 1963
Lautta-Pojat on entinen helsinkiläinen lentopalloseura. Se pelasi lentopallon miesten pääsarjassa vuosina 1964–69, 1974 ja 1976–1981, minkä jälkeen se yhdistyi Johanneksen Pojat -nimiseen joukkueeseen ja otti nimekseen Hesa. Sen parhaat saavutukset miesten lentopallossa olivat Suomen cupin voitto ja SM-hopea vuonna 1977 sekä SM-pronssi 1976. Vuonna 1985 Hesa voitti miesten Suomen mestaruuden. Myös naisten SM-sarjassa Lautta-Pojat ylsi mitaleille.
Laura Mvula

Laura Mvula Montreux’n jazzjuhlilla 2014.
Laura Mvula (o. s. Douglas, s. 23. huhtikuuta 1986) on brittiläinen soullaulaja ja -lauluntekijä. Birminghamista kotoisin olevan Mvulan esikoisalbumi Sing to the Moon julkaistiin maaliskuussa 2013. Lokakuussa 2015 Mvula antoi loppuunmyydyn konsertin UMOn ja Helsingin kaupunginorkesterin solistina Musiikkitalossa.
Helsingin Sanomien Ilkka Mattila kutsui Laura Mvulan omintakeista musiikkityyliä ”taidesouliksi”. Paul Lester käytti The Guardian -lehdessä termiä ”gospeldelia”, ilmeisesti sanoista gospel ja psykedelia. Mvula mainitsee musiikillisiksi vaikuttajikseen artistit Jill Scott, Erykah Badu ja Lauryn Hill.
Elämä ja ura

Mvula varttui Birminghamin Selly Park- ja Kings Heath -lähiöissä kolmilapsisen perheen esikoisena. Hänen äitinsä on kotoisin Karibianmeren Saint Kittsin saarelta ja isä Jamaikalta. Mvula ihaili tyttöyhtye Eternalia ja liittyi vuonna 2005 tätinsä perustamaan Black Voices -nimiseen a cappella -yhtyeeseen. Vuonna 2008 Mvula muodosti jazzia ja neo-soulia yhdistävän yhtyeen nimeltä Judyshouse, jossa hän toimi laulusolistina ja laulujen kirjoittajana. Vuonna 2009 Mvulasta tuli Lichfield Community Gospel Choirin johtaja.
Mvula opiskeli Birminghamin konservatoriossa ja säveltämistä Birminghamin yliopistossa. Toimiessaan yläkoulun sijaisopettajana hän alkoi vapaa-aikanaan kirjoittaa lauluja tietokoneella. Hän koosti niistä demotallenteen, josta musiikkituottaja Steve Brown innostui ja ohjasi Laura Mvulan manageri Kwame Kwaten asiakkaaksi.
Mvula solmi levytyssopimuksen Sonyn RCA-levymerkin kanssa ja julkaisi EP-levyn She marraskuussa 2012. Sitä seurasi maaliskuussa 2013 Steve Brownin tuottama esikoisalbumi Sing to the Moon, joka nousi Britannian albumilistan yhdeksänneksi. Ennen albumia julkaistiin single ”Green Garden”, joka on kunnianosoitus Mvulan kotilähiölle Kings Heathille.
Vuonna 2012 Mvula oli ehdolla BRIT Awards -gaalan kriitikkopalkinnon saajaksi. Seuraavana vuonna hän sijoittui neljänneksi BBC:n Sound of 2013 -äänestyksessä. Lokakuussa 2013 Mvula voitti parhaan naisesiintyjän ja parhaan R&B- ja soulartistin palkinnot MOBO Awards -gaalassa.
Helmikuussa 2013 Mvula esiintyi ensi kertaa televisiossa BBC One -kanavan The Graham Norton Show'ssa kappaleella ”Green Garden”.
Aiheesta muualla

Rumba-lehden arvio Mvulan lokakuun 2015 Helsingin-konsertista
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Laura Mvula
Käännös suomeksi
Lehdenleikkaajamuurahainen

Lehdenleikkaajamuurahaisia Panamassa.
Lehdenleikkaajamuurahainen on yleisnimitys Atta- ja Acromyrmex -sukuihin kuuluville muurahaisille, joiden elintapoihin kuuluu lehtien leikkaaminen ja sienten viljely. Lehdenleikkaajamuurahaisia esiintyy Amerikan mantereella.
Laiton sydän

| Laiton sydän> Lawless Heart |
| --- | --- |

Ohjaaja:   Tom Hunsinger  Neil Hunter 
Käsikirjoittaja:   Tom Hunsinger  Neil Hunter 
Tuottaja:  Martin Pope
Säveltäjä:  Adrian Johnston
Kuvaaja:  Sean Bobbitt
Leikkaaja:  Scott Thomas
Pääosat:   Bill Nighy  Tom Hollander  Clémentine Célarié 
Valmistustiedot
Valmistusmaa:  Yhdistynyt kuningaskunta
Tuotantoyhtiö:  Overseas Filmgroup
Ensi-ilta:  2001
Kesto:  100 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Laiton sydän (Lawless Heart) on englantilainen draamakomediaelokuva vuodelta 2001. Tom Hunsingerin ja Neil Hunterin ohjaama filmi käy läpi rakastamisen ja menetyksen kysymyksiä kun pikkukaupungin homoravintoloitsija yllättäen kuolee.
Rooleissa

| 0 | 1 | 2 |
| --- | --- | --- |
|  Bill Nighy  | … |  Dan   |
|  Tom Hollander  | … |  Nick   |
|  Douglas Henshall  | … |  Tim   |
|  Clémentine Célarié  | … |  Corrine    |
|  Ellie Haddington  | … |  Judy   |
|  Sukie Smith  | … |   Charlie   |
Aiheesta muualla

Lawless Heart Internet Movie Databasessa (englanniksi)
Lecrae

Lecrae (vasemmalla) ja Akon (oikealla). Billboard Music Awardsissa vuonna 2013.
Lecrae Moore, tunnettu nimellä Lecrae, on yhdysvaltalainen kristitty hip hop -artisti, tuottaja ja näyttelijä. Hän on johtaja, osaomistaja ja osaperustaja indie-levytuottamo Reach Recordsissa sekä osaperustaja ja johtaja voittoa tavoittelemattomassa ReachLife Ministries -nimisessä organisaatiossa. Tähän mennessämilloin? Lecrae on julkaissut seitsemän studioalbumia ja kaksi mixtapea sooloartistina sekä julkaissut kolme studioalbumia, remix-albumin ja yhden EP:n 116 Clique -rap-ryhmän johtajana. Hän tuotti suuren osan aiemmasta tuotannostaan yhdessä Reach Records -julkaisujen kanssa.
Lecrae debytoi Real Talk -levyllä vuonna 2004 Reach Recordsin kautta. Hänen kolmas sooloalbuminsa Rebel julkaistiin vuonna 2008, ja siitä tuli ensimmäinen kristillinen hip-hop-levy, joka saavutti ensimmäisen sijan Billboard Gospel Chart -listalla. Rehab seurasi vuonna 2010. Vuonna 2011 Lecrae esiintyi BET Hip Hop Awards -ohjelmassa Statik Selektah kappaleessa "Live and Let Live" levyltä Population Control.
Toukokuussa 2012 Lecrae julkaisi ensimmäisen mixtapensa Church Clothesin, jota DJ Don Cannon isännöi. Mixtapea pidetään Lecraen suurena läpimurtona mainstream hip-hopin alueelle: sitä oli ladattu yli 100 000 kertaa alle 48 tunnissa. Hänen kuudes studioalbuminsa Gravity julkaistiin 4. syyskuuta 2012, ja sitä on pidetty Church Clothes -levyn rinnalla yhtenä tärkeimmistä albumeista kristillisen hip-hopin saralla. Albumi debytoi parhaiten myyvänä albumina yleisellä iTunes -listalla, ja se pääsi Billboard 200 -listan 3. sijalle. Lecrae voitti Parhaan gospel-albumin Grammyn vuoden 2013 Grammy-gaalassa ensimmäisenä kristillisenä hip-hop artistina. 7. marraskuuta 2013 Lecrae julkaisi toisen miksausnauhan nimeltä Church Clothes 2. Hänen seitsemäs albuminsa Anomaly julkaistiin 9. syyskuuta 2014. Se pääsi Billboard 200 -listan 1. sijalle, ja sitä myytiin 88 587 kpl ensimmäisen viikon sisällä.
Lecrae sai ehdokkuuksia vuoden artistiksi 43., 44., ja 45. GMA Dove -gaalassa sekä parhaaksi gospel-artistiksi vuoden 2013 BET-gaalassa. Hän on ansainnut kaksi Grammy-ehdokkuutta, joista toisen hän voitti, yhden Billboard-musiikkipalkintoehdokkuuden, 14 Dove-palkintoehdokkuutta, joista neljä hän voitti, neljä Stellar-palkintoehdokkuutta, joista yhden hän voitti, sekä Soul Train -musiikkipalkinnon ja BET Hip Hop Awards -ehdokkuuden.
Lecraen teki uraa myös näyttelijänä, jolloin hän sai roolin televisioelokuvassa A Cross to Bear ja pienen roolin Tohtori Malmquistina komediaelokuvassa Believe Me, joka julkaistiin 26. syyskuuta 2014.
Lecrae esiintyi ensimmäistä kertaa Suomessa 23. toukokuuta 2015 Vappugospel-tapahtumassa Kouvolassa.
Lehtovirta

Lehtovirta on muun muassa seuraavien henkilöiden sukunimi:
Aapo Lehtovirta (1913–1986), apulaisoikeusasiamies
Eero Lehtovirta (1926–2003), kilpasoutaja
Jaakko Lehtovirta (s. 1964), suurlähettiläs
Kalevi Lehtovirta (1928–2016), jalkapalloilija
Reijo Lehtovirta (1935–1999), saksofonisti, säveltäjä.
| --- | --- |
: Tällä täsmennyssivulla luetellaan henkilöitä, joilla on sama sukunimi.